武夷路（上海）

武夷路是中国上海市长宁区东部一条路，长宁区历史风貌街区。箇条路东西走向个，东起延安西路，西到中山西路，全长1775米，阔18.2米到18.8米。武夷路里向有毛800米个路是上海64条永勿拓宽个马路里向个。

历史
武夷路老底子叫名谆信路（Tunsin Road），1925年修个，是公共租界勒垃租界外头修个。1943年，汪精卫政府接收租界，改叫武夷路，从福建省武夷山来个。1954年，路往西延伸到中山西路。

2016年开始，上海长宁区當局对武夷路启动整体规划、城市更新对策研究。

周边
武夷路路边是上海个小区，比方讲武夷路127号、466弄汤山村咾啥个，沪西体育场也勒垃箇路浪向。城市更新仔么，路边越来越多老房子老厂房改造个园区哉，比方讲武夷路295号、新象限·武夷（“上海第四电表厂”旧址）咾啥个。

参考

Category:长宁区个路